procesaur/Wiki.mk huggingface dataset:
3dfx Interactive

3dfx Interactive (се чита: ''3ДФИКС Интерактив'') — поранешна американска компанија со седиште во Сан Хосе, Калифорнија. Компанијата развиваше и произведуваше 3Д графички акцелератори (забрзувачи), подоцна графички картички во втората половина на деведесеттите години од минатиот век.
Првиот производ, Voodoo1 (кодно име: SST-1) овозможува 3Д забрзување, но без 2Д поддршка. За да се приклучи картичката потребна е дополнителна 2Д картичка. Компанијата банкротираше на 15 декември 2000 година, а најголемиот дел од интелектуалната сопственост го стекна НВИДИА.
1 Историја
Основана во 1994 година, 3ДФИКС Интерактив започнува со развивање на 3Д акцелератори за Аркадни игри; меѓу другите компанијата развиваше и хардвер за игрите на Атари.
Потоа компанијата се ориентираше кон пазарот на лични сметачи од 1995 го комерцијализираше Џама играчкиот контролер (англиски: JAMMA Game-Control-Interface GCI), адаптер за PCI кој овозможува комуниција на џоистик од една играчка конзола (RS-232 компатибилен) со личен сметач.
Од 6 Ноември 1995 на Комдекс во Лас Вегас името 3Dfx започнува да предизвикува голем интерес со претставувањето на нивниот прв 3Д чипсет за лични сметачи, Voodoo1.
2 Voodoo 1 PCI
На крајот од 1996, цената на ЕДО рам меморијата значително опадна и затоа 3Dfx беше во можност да влезе во пазарот на компјутерскиот хардвер. Компанијата го пласираше својот нов производ со значително пониски цени во споредба со претходните 3Д графички решенија за личните сметачи. Пред да станат 3Д акцелераторите лесно достапни до потрошувачите, игрите како Дум (видео игра од 1993, англиски: Doom) и Квејк (англиски: Quake) ги присилија своите обожаватели да ја користат тогашната нова Интел Пентиум архитектура наместо Интел 386 или 486.
Voodoo1 акцелераторот е PCI картичка која се состои од Дигитален во аналоген претворач (DAC), Процесор и Единица за мапирање на текстури (TMU), заедно со 4 мегабајти ЕДО ДРАМ меморија. Графичкиот процесор работи на 50Mhz, обезбедува само 3Д забрзување и како таков потребена му е дополнителна графичка картичка за прикажување на 2Д слика. 2Д картичката се поврзува со Voodoo1 преку Женско-машки ВГА кабел и потоа мониторот се приклучува на Voodoo картичката. Максималната поддржана резолуција е 800x600 со 16-битни бои, без геометриски пресметки. Меморијата е поделена на 2 мегабајти за текстурите и 2 мегабајти распределени за длабински бафер (англиски: Z-buffer). Поддржаните АПИ се Глајд (англиски: Glide API), подгрупа на OpenGL и DirectX.
Z Лебед

Z Cygni пулсирачка променлива ѕвезда Мирида, во соѕвездието Лебед.
Ѕвездата својата привидна величина ја менува од 7,1 до 14,7 во период од 263,69 денови.
1 Поврзано
* Променлива ѕвезда
2 Наводи
Црква „Св. Петка“ - Долно Оризари

Свети Никола — црква во селото Долно Оризари, Битолско. Сместена во јужниот дел од селото.
1 Историја
Од натписните плочи до влезот на црквата се забележува дека истата била изградена во 1930 година. Познато е дека била подигната на темели од 1860 година.
2 Архитектура
Градбата на црквата има правоаголна основа со полукружна апсида на источната страна. Влезот се наоѓа на јужната страна, а од неговата десна страна има две натписни плочи со податоци за годината на изградба на црквата и лицата заслужни за нејзината изградба, како и врамена црно-бела икона на Света Петка. Внатрешноста не е зографисана и нема иконостас, а наместо тоа има закачени икони со различна големина пред олтарот.
Дворот на црквата е ограден со метална ограда и во него се сместени камбанаријата и помошен објект. Камбанаријата е со квадратна основа и се издига над помошниот објект.
3 Галерија
4 Поврзано
* Долно Оризари
* Преспанско-пелагониска епархија
* Битолско архијерејско намесништво
Миријан III

Миријан III (|მირიან), Бил крал на Иберија (или Картлија, односно денешна Грузија ), познат бил како современик на римскиот император Константин I Велики (306-337).
Според книгите и расказите на раните средновековни години од Грузија, Миријан бил првиот христијански крал на Иберија. Тој го примил христијанството благодарение на мисијата на Свети Нина, кападокиски мисионер. Тој бил заслужен за прифаќање на христијанството како државна религија во неговото кралство, а грузиската православна црква ја слави како светец.
Традиционалната хронологија на принцот Вахусти датира од времето на владеењето на Миријан - кое траело 77 години - помеѓу 268-345, додека професорот Кирил Томаноф сметал дека се владеел од 284-361 година. Тој бил познат и како современик на римскиот историчар Амијан Марселин и се споменува и во ерменските хроники.
Информативна мрежа за гермоплазмени ресурси

Информативна мрежа за гермоплазмени ресурси (|Germplasm Resources Information Network, скрат. GRIN) — семрежен проект на Националната програма за генетски ресурси кој раководи со базата на податоци за сета растителна гермоплазма која ја собира Националниот систем за растителна гермоплазма (NPGS) на Министерството за земјоделство на САД.
Покрај работата со растителни гермоплазми, GRIN е задолжен и за гермоплазмите на инсекти (безрбетници), микроби и животни како одделни потпроекти.
1 Опис
Мрежното место е ресурс со меродавни таксономски информации со научни и народни имиња на преку 500.000 единици (разновидности, сорти итн.) од 10.000 видови растенија. Опфатени се како оние од стопанско значење така и дивите видови. Ги покрива оние што важат за штетни корови, загрозените и засегнатите видови, со податоци за нивната распространетост низ светот нивните живеалишта; како и „пасошки“ информации. Во состав на GRIN е ставена и Базата на стопански растенија.
Мрежата ја одржува Единицата за управување со бази (GRIN/DBMU). Целиот проект е под надзор на Националната лабораторија за гермоплазмени ресурси (NGRL) од Белтсвил, Мериленд, кој во 1990 г. ја презел должноста од нејзиниот претходник — Лабораторијата за гермоплазмени услуги (''Germplasm Services Laboratory'', ''GSL''),).
2 Потпроекти
GRIN ги води следниве проекти:* Национален систем за растителна гермоплазма (NPGS)
* Национален систем за животинска гермоплазма (NAGP)
* Национален систем за микробна гермоплазма (NMGP)
* Национален систем за безрбетничка гермоплазма (NIGP)
3 Поврзано
* Министерство за земјоделство на САД
* Меѓународен индекс на растителни имиња
Y Лебед

Y Cygni двојна ѕвезда и краткопериодична затемнувачка променлива од типот Алгол (EA/DM) во соѕвездието Лебед.
Ѕвездата има привидна величина од 7.3 и за време на фазата на затемнување достигнува до 7.9 со период од 2,9963328 дена.
1 Поврзано
* Променлива ѕвезда
2 Наводи
Бајо Пивљанин и бегот Љубовиќ

Бајо Пивљанин и бегот Љубовиќ (српски: ''Бајо Пивљанин и бег Љубовић'') - српска епска (ајдучка) песна.
1 Содржина
Бегот Љубовиќ му испраќа писмо на Бајо Пивљанин канејќи го на двобој, зашто го убил брат му. Бајо му одговара дека се кае за убиството на брат му и дека сака да се смират, ветувајќи му стотина дукати. Меѓутоа, бегот не ги прифаќа парите, туку бара Бајо да дојде и да му се поклони. Тогаш, Бајо го отфрла барањето, оди кај својот побратим Мато-Његошевиќ, а потоа се појавува на договореното место каде го чека бегот. Притоа, Бајо го испратил побратимот да провери дали бегот има панцири, но бегот го поткупил Мато да не му ја каже вистината на Бајо. За време на борбата, Бајо не може да го повреди бегот и затоа, служејќи се го рацете, го соборува на земја и со забите му го скинал грлото. Потоа, Бајо го убива побратимот Мато, но го поштедува слугата на бегот. Најпосле, откако ги зема облеката, оружјето и богатството на бегот, тој оди крај морето за да побара лекар кој ќе му ги излечи раните.
2 Осврт кон песната
Покрај Бајо Пивљанин, во песната се појавуваат уште две историски личности - бегот Љубовиќ од Невесиње, Херцеговина и ајдутскиот арамбаша Мато Његошевиќ. Од друга страна, слугата на бего, Шабан-ага, можеби е автентична личност.
Парадоксот на Диоген (ТВ-филм)

„''Парадоксот на Диоген''“ — македонски телевизиски филм од 1975 година. Го режирал Ацо Алексов, а сценариото го напишал Томе Арсовски.
1 Улоги
Глумец, Улога
Ристо Шишков, инж. Драшко Каровски
Илија Милчин, инж. Владимир Крстин Борски
Киро Ќортошев, Судијата
Вукан Диневски, Обвинителот
Јон Исаја, д-р Алексеј Кондарко
Ненад Милосављевиќ, Бранителот
Снежана Стамеска, инж. Борика Корда
Мајда Тушар, Даница
Блаже Алексоски, Член на судскиот совет
2 Поврзано
Парадоксот на Диоген - драма од Томе Арсовски
Жири

Жири (|jury) — комисија од стручни или од избрани лица што врши избор за рангирање или
наградување на разни конкурси, изложби или натпревари.
1 Потекло на поимот
Зборот потекнува од францускиот збор „jury“.
2 Формирање на жири
Обично, жирито е формирано од стручњаци од областа на настанот, честопати победници на претходните вакви настани. Честопати се поканети не толку многу компетентни (во одреден предмет) луѓе, туку познати личности кои придонесуваат настанот да биде престижен и популарен. Понекогаш жирито вклучува политичари или стопанственици, кои за возврат му помагаат на настанот финансиски или на други начини.
3 Поврзано
*Конкурс
*Фестивал
Пијанец (растение)

'Пијанец (| Lolium temulentum) – едногодишно отровно растение од потсемејството ливадарки во рамките на семејството треви. Растението може да нарасне до еден метар висина. Има глобална дистрибуција. Некогаш труењата со ова растение биле чести, но современите мерки за заштита на посевите довеле до негово скоро целосно искоренување.
1 Токсикологија
Растението често е заразено со ендопаразитската габичка ''Neotyphodium coenophialum'' (сродник на ''Claviceps purpurea'', причинител на ерготизмот), содржи невротоксилни индолни алкалоиди, што го прави целото растение отровно. Употребата на контаминирано брашно предизвикува симптоми на опиеност, како што се вртоглавица и визуелни нарушувања, во ретки случаи дури и смрт. Денес труењата со пијанец исчезнале, што е последица на употребата на хербициди во одгледувањето на житарици.
Виде Даничиќ

Виде Даничиќ (српски: ''Виде Даничић'') - српска епска (ајдучка) песна.
1 Содржина
Ајдутскиот арамбаша Мијат пие вино заедно со своите ајдуци, меѓу кои се наоѓа и Виде Даничиќ. Притоа, Мијат бара некој да појде во Ливно и да набави облека за неговата дружина. Никој од ајдуците нема храброст да ја изврши задачата, а се пријавува Виде Даничиќ. Тој оди во Ливно, а кога се враќа назад, минува крај турската караула, каде војниците фрлаат камен и скокаат. Тие го канат Виде, кој успева да го фрли каменот подалеку од сите. Тогаш, Турците го повикуваат синот на Мал-ага, кој се покажува како поголем јунак од Виде. Кога Виде се обидува да го победи агата, ги открива токите кои му припаѓале на Мал-ага (кого во минатото го убиле Мијат и Виде) и Турците почнуваат да го гонат, а тој бега во планината. Синот на Мал-ага успева да го рани Виде во ногата, Виде го убива него, но другите Турци опасно му се приближуваат. Тогаш, Мијат го слуша пукотот на Виде и со своите ајдуци доаѓа да му помогне. Во борбата гинат многу Турци и само еден ајдук. Потоа, ајдуците се повлекуваат во планината, каде Виде ги лекува раните.
2 Осврт кон песната
Оваа песна спаѓа во циклусот посветен на ајдучкиот арамбаша Мијат Томиќ за кого е испеан третиот голем циклус ајдутски песни. Инаку, ајдукот Виде Даничиќ не е познат во историјата, но членовите на лозата Даничиќ биле познати сењски ускоци.
Човек-паша и овчарот Михат

Човек-паша и овчарот Михат (српски: ''Човјек паша и Михат чобанин'') - епска (ајдучка) песна.
1 Содржина
На пашата му го носат овчарот Михат. Притоа, пашата го прашува, дали е вистина тоа што се зборува за неговиот имот во Призрен, а Михат одговара дека озборувањата се вистинити. Тогаш, пашата го прашува, зошто заминал во ајдуци, а Михат го дава следниов одговор: кога немал доволно сено, тој отишол да ги продаде овците, но тогаш поминале луѓето на пашата, кои му зеле 30 јагниња; тогаш, Михат се сожалил на јагнињата, ги убил Турците и им ги вратил јагнињата на овците. Слушајќи ја приказната, пашата му простува на Михат, му дава пари и го испраќа дома, додека Михат, пак, му го подарува својот коњ на пашата.
2 Осврт кон песната
За главниот лик во оваа песна се претпоставува дека е ајдучкиот арамбаша Мијат Томиќ за кого е испеан третиот голем циклус ајдутски песни. Имено, во песната, пашата го нарекува Михат „турски душманин“. Инаку, изразот „Човек-паша“ означува безимен, непознат паша.
Пикасо (ТВ-филм)

„''Пикасо''“ — македонски телевизиски филм од 1987 година во боја. Го режирал Аљоша Симјановски, кој го напишал и сценариото.
1 Улоги
Глумец, Улога
Петар Георгиевски, Огнен
Наташа Чуљковиќ, Наташа
Владимир Ендровски, Чарли
Катерина Ангелова
Благоја Чоревски
Бранко Ѓорчев
Кирил Поп Христов
Соња Каранџуловска
Дубравка Киселички
Снежана Михајловиќ
Снежана Стамеска
Александар Шехтански
Јорган

Јорган (|yorgan) — прошиена дебела прекривка, наполнета со памук или со волна. Исто така може да бидат наполнети и со долно перје. Јорганите може да бидат декоративни и да служат како прекривки, но најчесто се користат како топли прекривки. Имаат широка примена кај Амишите, на Хаваи и во Индија.
Јорганите ги изработуваат јорганџии.
1 Историја
Записите покажуваат дека најраните јоргани биле направени во Кина, околу 3000 година п.н.е. Во раниот среден век, јоргани од пердуви од ајдер (вид на патка) ги користеле луѓето од северниот брег на Норвешка. Викиншкиот брод Озеберг од 820 година од нашата ера содржел, меѓу другите работи, и пердувести јоргани. Во 15 век, пердувестите кревети (душеци) ги користеле богатите монарси во континентална Европа и во Англија, но не и нивните дворјани.
Јорганите од пердуви доцна се појавиле во Англија. Писателот и политичар Самуел Пипс спиел со пердувест јорган на 9 септември 1665 година кога бил на гости кај својот пријател, капетан Џорџ Кок, чија сопруга била од Данциг.
Јорганите станале популарни во светот кон крајот на 20 век.
2 Изглед и употреба
Јорган, како и вреќата за спиење, може да биде исполнет со пердуви од различен квалитет, или со свила, волна, памук, вештачки влакна како што е полиестерска вата. Јорганите можат да се направат да бидат потопли од ќебињата без да станат тешки, а со тоа постелата станува поедноставна за местење, бидејќи не мора да се користат дополнителни ќебиња или други прекривки за креветот. Сепак, топлината што е потребна за различните сезони, може да се постигне само со употреба на јоргани со различна дебелина или различно полнење.
Самиот јорган може да се пере многу поретко, а во зависност од неговата содржина, може да е потребно специјализирано хемиско чистење. Така, човекот може да се покрие прво со нешто што лесно се пере, а одозгора да го постави јорганот. Иако е сосема можно да се користат горни чаршафи меѓу човекот и јорганот, вообичаена практика е да се користат специјално изработени навлаки за јорганот, обично од памук или мешавина од памук и полиестер.
3 Поврзано
* Јорганџиски занает
Цвеќе на карпата

„''Цвеќе на карпата''“ ― македонски телевизиски филм од 1989 година во боја. Го режирал Благој Андреев, а сценариото го напишал Иван Карадак.
1 Улоги
Глумец, Улога
Јосиф Јосифовски, Арсо Соколот
Мартин Трпчевски, Коки
Диме Илиев, Синот
Емилија Андреева, Елена
Катерина Крстева
Вукан Диневски, Докторот
Шенка Колозова, Секретарката
Лиле Георгиева, Докторка
Владимир Ангеловски-Дади
Фирдаус Неби, д-р Шабан
Ѓон

Ѓон (|gön) – долен дел од чевелот обично изработен од кожа, гума и сл.
Служи да го заштити стапалото од студ, топлина, нерамни површини, остри предмети и влијание на подлогата. Постојата различни видови ѓонови :
* кожен ѓон – потемнува во контакт со сонце. Се користи за танцови обувки. Се аби при честа употреба и бара поправки и често се врши пенчетирање со гумени додатоци.
* гумен ѓон – флексибилен, водоотпорен и лесен за одржување.
* синтетички ѓон – свитлив, лесен за одржување, но лизгав.
* дрвен ѓон (налани и кломпи)
Постојат повеќе начини горниот дел на обувката да се поврзе со ѓонот: со лепење, шиење (кај свитлива најчесто куќни обувки) и со пресување (кај спортски обувки).
Удобните обувки за носење најчесто имаат свитлив ѓон кој најдобро ги амортизира ударите на стапалото на подлогата и најдобро ги следи движењата на стапалото. Од друга страна, ако ѓонот е многу мек, тој дозволува претерани бочни движења кои со време може да предизвикаат кривење на стапалото кон внатре или нанадвор. Ѓоновите покажуваат како е одот. После неколку месеци носење одредени делови на ѓоновите се тенчат. Тие делови ги откриваат точките на газење и неправилностите во распоредот на тежината при одењето.
Бретшнајдерова формула

Бретшнајдерова формула – формула која во геометријата се користи за одредување на плоштината на четириаголник, и гласи
:<math> P = \sqrt {(s-a)(s-b)(s-c)(s-d) - abcd \cos^2 \frac{\alpha+\gamma}{2, </math>
при што, ''a'', ''b'', ''c'' и ''d'' се страните на четириаголникот, ''s'' е полупериметар на четириаголникот, а <math> \alpha\,</math> и <math> \gamma\,</math> се два спротивни агла во четириаголникот.
Бретшнајдеровата формула ја дава плоштината на четириаголник без разлика дали е тој тетивен или не е.
1 Доказ
Ако плоштината на четириаголникот се означи со ''P'', тогаш важи
:<math> \begin{align} P &= \tfrac{1}{2}ab\sin \gamma + \tfrac{1}{2}cd\sin \alpha
\end{align} </math>
од каде следува
:<math> 4P^2 = (ab)^2\sin^2 \gamma + (cd)^2\sin^2 \alpha + 2abcd\sin \alpha\sin \gamma. \, </math>
Според косинусната теорема, важи
:<math> a^2 + b^2 -2ab\cos \gamma = c^2 + d^2 -2cd\cos \alpha, \, </math>
бидејќи двете страни на изразот се еднакви на квадратот на должината на дијагоналата ''BD''.
Ако собироците се прегрупираат и двете страни се квадрираат, равенката може да се напише на следниов начин:
:<math>\tfrac14 (c^2 + d^2 - a^2 - b^2)^2 = (ab)^2\cos^2 \gamma +(cd)^2\cos^2 \alpha -2 abcd\cos \alpha\cos \gamma. \,</math>
Додавајќи ги на двете страни од добиената равенка соодветните страни од горната формула за <math>4P^2</math>, се добива
:<math>4P^2 + \tfrac14 (c^2 + d^2 - a^2 - b^2)^2 = (ab)^2 + (cd)^2 - 2abcd\cos (\alpha+\gamma). \, </math>
По множење на равенката со 4 и по средување, се добива:
:<math>16P^2 = 4(a^2b^2 + c^2d^2) - (c^2 + d^2 - a^2 - b^2)^2 - 8abcd\cos (\alpha+\gamma). \, </math>
Доколку првиот член на збирот од десната страна се дополни до квадрат на бином, се добива:
:<math>16P^2 = 4(ab + cd)^2 - (c^2 + d^2 - a^2 - b^2)^2 - 8abcd[1+\cos (\alpha+\gamma)]. \, </math>
Ако потоа разликата на квадрати од десната страна се разложи на множители и ако се примени формулата за половина агол на третиот собирок, се добива:
:<math>16P^2 = [2(ab + cd) - (c^2 + d^2 - a^2 - b^2)][2(ab + cd) + (c^2 + d^2 - a^2 - b^2)] - 16abcd \cos^2 \frac{\alpha+\gamma}2, \, </math>
односно
:<math>16P^2 = [(a + b)^2 - (c - d)^2][(c + d)^2 - (a - b)^2] - 16abcd \cos^2 \frac{\alpha+\gamma}2. \, </math>
Претходната еднаквост може да се запише и како:
:<math>16P^2 = (a+b+c-d)(a+b-c+d)(c+d+a-b)(c+d-a+b) - 16abcd \cos^2 \frac{\alpha+\gamma}2. </math>
Земајќи предвид дека попериметарот на четираголник е:
:<math>s = \frac{a+b+c+d}{2},</math>
се добива
:<math>16P^2 = 16(s-a)(s-b)(s-c)(s-d) - 16abcd \cos^2 \frac{\alpha+\gamma}2</math>
од што следи Бретшнајдеровата формула.
2 Поврзаност со други формули
Бретшнајдеровата формула е обопштување на Брамагуптината формула за плоштина на тетивен четириаголник, а таа пак е обопштување на Хероновата формула који се користи за пресметување на плоштина на триаголник.
Торинска катедрала

Торинска катедрала (|Duomo di Torino или Катедрала „Св. Јован Крстител“ (''it'') — католичка катедрала во Торино, северна Италија и седиште на Торинската архиепископија..
Храмот е посветен на Свети Јован Крстител и изграден во 1491–98 г. веднаш до постарата камбанаријата од 1470 г. Кон градбата подоцна е придодадена и Капела на Светиот Плашт во која се чува истоименото Торинско платно; оваа изградена Гварино Гварини во 1668–94 г.
1 Историја
1.1 Лангобардска црква
Црквата е изградена врз темелите на некогашниот театар од римско време. Првично имало три храма, и тоа едниот на „Св. Спас“, другиот „Пресв. Богородица Домпненска“ и третиот и најважен — „Св. Јован Крстител“. Според некои извори, третоспоменатиот е осветен од Агилулф, лангобардски крал на северна Италија од 591 до 613 г. Во оваа црква во 662 г. е убиен торинскиот војвода Гарибалд во освета на неговата вмешаност во убиството на кралот Годеперт.
1.2 Нова катедрала
Овие три цркви се урнати во 1490-92 г. и на нивно место во 1491 г. е отпочната нова катедрала посветена на Јован Крстител. Храмот е изграден по проект на Амедео де Франческо ди Сетињано (наречен и Мео дел Каприно), кој го завршил за седум години. Единствената останата градба од стариот комплекс била камбанаријата изградена во 1469 г. која стои и денес. Во 1515 г. папата Лав X официјално ја прогласил катедралата за митрополија. Подоцна, во XVII век се извршени извесни измени под водство на Филипо Јувара.
1.3 Проширување
Зафатот за проширување на катедралата имал за цел да го вдоми Торинското платно во подостојна просторија. Отпочнат е во 1649 г. со доаѓањето на Бернардино Квадри од Рим за да служи на дворот на савојскиот војвода Карло Емануил II. Во својот нацрт, Квадри се надоврзал на претходната замисла на Карло ди Кастеламонте, со овална капела зад певницата. Во 1667 г. Гварино Гварини е поканет да го доврши зафатот. Куполата, се градела цели 28 години поради одложувања, за на крај да биде завршена во 1694 г. под надзор на Марија Јована Савојска, вдовицата на Карло Емануил II.
2 Погребани во катедралата
* Блажен Пјер Џорџо Фрасати (1901 – 1925) — торински духовен општественик, истакнат спортист и добротвор на сиромавите, наречен „светец на младината на III милениум“. Прогласен е за блажен од папата Јован Павле II во 1990 г.
* Џани Ањели (1921 - 2003) — стопанственик, еден од сопствениците на автомобилското претпријатие „Фиат“
* Лучана Фрасати Гавроњска (1902 - 2007) — писателка и духовен општественик
* Андреја Пининфарина (1957 - 2008) — инженер, раководител на каросеристичкото претпријатие „Пининфарина“
3 Галерија
4 Поврзано
* Торинско платно
Дружината на ајдукот Мијат

Дружината на ајдукот Мијат (српски: ''Дружина Мијата хајдука'') - епска (ајдучка) песна.
1 Содржина
Триесет и пет другари на ајдутскиот арамбаша Мијат му се жалат дека ја оргабиле цела Босна, но не и спахијата Љубовиќ од Невесиње кој имал големо богатство. Искористувајќи го отсуството на спахијата, ајдуците доаѓаат до неговата кула и се преправаат дека се робинките кои спахијата ги заробил во Хрватска. Така, ајдуците успеваат да ја измамат жената на спахијата, која им ја отвора портата и тие ја ограбуваат кулата. Откако ајдуците го изнесуваат богатството, Мијат се враќа во кулата, ги зема облеката и оружјето на спахијата, а на неговата жена ѝ ги граба ѓерданите, велејќи ѝ дека повторно ќе ја посети.
Смртта на Мијат Томиќ

Смртта на Мијат Томиќ (српски: ''Смрт Томића Мијата'') - епска (ајдучка) песна.
1 Содржина
Низ Истанбул поминува гласник барајќи јунак кој ќе го фати или убие ајдукот Мијат Томиќ. На повикот се јавува еден Арап, кој заминува во Босна и го посетува Илија Бабиќ, барајќи да го предаде ајдукот, а за возврат му ветува награда од 500 дукати и ослободување од даночната обврска. Илија го кани својот кум Мијат да дојде во неговата кула, божем да му го крсти детето, а таму, сопругата на Илија плаче претчувствувајќи го предавството. Тогаш, Мијат ѝ кажува дека не може да погине од секаков куршум, но разговорот го слуша Арапот, кој е скриен под прозорецот, и го убива Мијат. Побратимот на Мијат, ајдукот Виде, го зема неговото тело и излегува во дворот, каде го дочекуваат 30 сејмени. Сепак, тој успева да ги совлада и да побегне во планината. Арапот му ја сече главата на Мијат, му ја дава наградата на Илија и си заминува. Меѓутоа, Виде среќава 40 ускоци и им соопштува за предавството. Потоа, ускоците му поставуваат заседа на Арапот при што Виде го убива него, а потоа, тој и дружината одат во кулата на Илија и сурово го казнуваат - му ги сечат рацете и нозете, му ги вадат очите и ја палат кулата.
Кибла (ислам)

Кибла (|قبلة|el) – арапски збор за правецот кон кој треба да бидат свртени муслиманите во текот на молитвата. Повеќето џамии имаат михраб во ѕидот кој го покажува правецот на киблата.
Киблата е важна не само во намазот, туку и во секојдневните верски церемонии. Главата на животното кое се коли мора да биде свртена кон киблата, како би се исполнил еден од предусловите месото од тоа животно да биде халал, односно дозволено по исламските норми. По смртта, муслиманите се погребуваат така што десната страна им е свртена кон киблата.
1 Историја на киблата
Во првото време на исламот, насоката на киблата била во правец на Храмовата Гора во Ерусалим. Ова траело само 17 месеци, после што киблата била променета во ќаба во Мека. Според Мухамедовите современици, промената се случила ненадејно во текот на попладневниот намаз (повеќето историчари се согласуваат дека тоа било во текот на икиндија-намазот). Мухамед ја предводел молитвата, кога ја примил веста од Алах дека треба за кибла да ја смета ќаба. Според историските записи, штом ја примил веста, Мухамед се свртел кон ќаба, а останатите верници го следеле.
Муслиманите не се вртат кон ќаба за да ѝ се клањаат на самата ќаба или на содржината на ќаба. Таа е едноставно фокусна точка за верникот, место кон кое треба да се заврти при молитвата.
Некогаш муслиманите во текот на патувањата често користеле астролаб за да го пронајдат правецот на киблата.
2 Одредување на правецот на киблата
2.1 Традиционален метод
Во последните 1000 години, неколку муслимански математичари и астрономи расправале за правиот начин за одредување на правецот на киблата од кое било место на Земјата. Сите се согласуваат дека во годината постојат два момента кога Сонцето е директно на ќаба, што значи дека сенката на кој било предмет, на кое било место на Земјата ќе покажува правец спротивен од ќаба. Ова се случува секој 28 мај во 9:18 и 16 јули во 9:27 според средното време по Гринич.
Се разбира, во кое било време, само половина од Земјината топка е осветлена од Сонцето. Постојат два момента во секоја година кога Сонцето е точно на спротивната страна од ќаба. Во тоа време правецот на сенките на кое било место осветлено од Сонцето ќе го покажува правецот на киблата. Ова се случува секој 28 ноември во 21:09 и 16 јануари во 21:29 според средното време по Гринич.
Треба да се има предвиd и една напомена во поглед на обликот на Земјата, а тоа е дека правецот на киблата е правецот со најкраток пат од дадената точка до Мека.
2.2 Разлики
Во поново време, некои муслимани од Северна Америка пријавиле проблем кај традиционалното одредување на правецот заради тоа што се случува ситуација на пример на Алјаска пократкиот пат до Мека да е северно од Алјаска, а не југоисточно (каде е позицијата на Мека во однос на Алјаска).
Овие муслимани сметаат дека единствен исправен начин на одредување на вистинскиот правец на киблата е цртање на линија од даденото место кон Мека на Меркаторовата проекциона мапа, а дека правилото дека е потребно тоа да е најкраткиот пат кон Мека од тоа место нема основа.
Најголем број програми за пресметка на правецот на киблата го користат традиционалниот метод.
3 Поврзано
*Месџид ул-Харам
*Ќаба
*Намаз
Тија

Тија (грчки јазик|Θυία) во старогрчката митологија била ќерка на Деукалион и Пира. Со Зевс имала два сина, Македон и Магнет.
1 Нимфа
Во грчката традиција позната е и нимфа со оваа име. Била една од Најадите и нимфа на изворот на планината Парнас во Фокида во централна Грција. Нејзиниот храм бил место за собирање на Менадите, жени кои оргијастички го славеле богот Дионис. Според Херодот, нејзин татко бил Кефис, а спред Пасуанија Касталије. Паусанија наведува и дека ја сакал Аполон, на кого му го родила јунакот Делф, основачот на едно село во Делфи, во близина на пророчиштето. Се поврзува со Касталија, која била нимфа на истоимениот извор, но и со Најадите, Мелена и Корикија.
Немеза

Немеза, Немесис или Немесида (грчки јазик|Νέμεσις) во старогрчката митологија е ќерка на божицата на ноќта Њукта и богот на темнината Ереб, таа е божица на одмаздата и казнувала по заслуга. Во почетокот била апстракетн поим кој означувал доделување на она што на некого му припаѓа, а подоцна персонификација на праведна лутина против сè што го нарушува редот и рамнотежата во природата.
1 Митологија
Како ќерка на Ноќта (Никс) таа е присутна секаде каде се крши Правдата (Темида). Ја следи Стид (Аидос) и каде човечкиот род сосема биднува искварен, овие две божици засекогаш ќеја напуштат Земјата и ќе се вратат помеѓу боговите на Олимп. Немеза е строга и девствена божица. Ја казнува суетноста и горделивоста, па така го казнила и убавиот Нарцис. Ја менува судбината на луѓето и ги опоменува на умереност. Немеза луѓето ги дарувала со среќа или несреќ и тоа по нивни заслуги. По тоа таа се разликува од божиците на одмаздата Ериниите, кои само ги казнувале луѓето.
И покрај тоа што ја дарувала среќата, во свакодневниот живот Немеза повеќе казнувала, а тоа е во блиска врска со постапките на луѓето и наравите. Немеза посебно ги казнувала оние личности кои ја преминале „правата мера“, т.е. оние луѓе кои не знаеле да ја ценат изненадната среќа и благосостојба и на себеси допуштиле да прават несреќа на другите.
Слична улога ја имала и божицата Адрастија од фригиско потекло, која влегла во старогрчката митологија, а чие име преведено на грчки значи „онаа на која не е можно да и се побегне“.
Според еден мит, Зевс сакал да ја добие љубавта на Немеза, но таа од него бегала преку копно и море, претворајќи се во различни животни. Кога се претворила во гуска, Зевс ја стигнал, ја претворил во лабед и се соединил со неа. Од таа врска се создало сино јајце кое Немеза го оставила во мочуриштето. Јајцето го пронашла супругата на Тиндареј Леда и од него е родена прекрасната убава Елена.
2 Култ
Немеза особено била почитувана помеѓу Јонците. Две најпознати средишта на нејзиниоткулт биле во Смирна и во Атика (во Рамнунт). Подоцна, во еленистичко-римската епоха под влијание на религијскиот синкретизам станала универзално божество сродно со Кибела, Адрастеја и Изида. Посебно е почитувана при одржување на игри бидејќи бдее над правилата за игра и одлучува за победникот. Поради тоа нејзини статуи се чести во гимназиите, амфитеатрите и на хиподромите. Посебно ја почитувале војниците, робовите, но и оние кои се ослободени.
3 Ликовна уметност
Најпозната е нејзината култна статуа во Рамнунт, дело на фидијиниот ученик Агоракрит од Пар. Познати се и неколку релјефни претстави на кои божицата е претставена со своите атрибути: теразије (терезија, тркало, меч, бич, лак и стрела, узди.
Четвртиот сопатник

„''Четвртиот сопатник''“ ― хрватско-македонски долгометражен филм од 1967 година. Го режирал Бранко Бауер, а сценариото го напишале Бранко Бауер, Славко Голдштајн и Богдан Јовановиќ.
1 Улоги
Глумец, Улога
Ервина Драгман
Илија Џувалековски
Рената Фрајскорн
Емил Глад
Михајло Костиќ
Јосип Мароти
Мира Жупан
Промена на топоними во Грциjа

Промената на топонимите во Грција е систематска замена на негрчките географски и топографски имиња со грчки, како дел од политиката и идеологијата на хеленизација. Главната цел на иницијативата била да се асимилираат или да се скријат географските или топографските имиња за кои се сметало дека се странски и отуѓувачки кон грчкото единство или дека се на „лош грчки“.
Оваа политика започнала да се применува од 1830-тите, кога Грција е осамостоена од Отоманската Империја како кнежевство, и продолжила и во републиката. Најмногу промени има во етнички разнородната северна Грција, но исто така и во континентална Грција, каде што во значаен број живеат Арванитите. Топонимите кои се сметале за странски најчесто биле со турско, албанско и словенско, односно македонско, потекло.
И денес употребата на старите негрчки географски и топографски имиња е казниво според грчкиот закон.
Според Институтот за современи грчки студии во Атина, помеѓу 1913 и 1996 година, во Грција се променети имињата на 4.413 населби. Најмногу од нив се случиле во Егејска Македонија—1.805 промени. Во своето дело „Словени во Грција“, Макс Фасмер наведува 2.142 словенски имиња на населби во Грција во 1941 година.
Цимерите од соба 306

„''Цимерите од соба 306''“ — македонски телевизиски филм од 1976 година. Го режирал Зоран Младеновиќ, а сценариото го напишал Трајче Гаврилов.
1 Улоги
Глумец, Улога
Јорданчо Чевревски, Зоки
Мирче Доневски, Панче
Петре Арсовски, Веле
Ристо Шишков, Ѓоре
Бедија Беговска
Стојна Костовска
Ненад Стојановски
Гоце Влахов
Гоце Тодоровски
Кире Печијаревски, Рики
Виолета Шапковска
Славица Јовановска, Милена
Раде Матиќ, Васил
Ѓокица Лукаревски
Волф–Рајеова маглина

Волф–Рајеова маглина маглина која ја опкружува Волф-Рајеовата ѕвезда. Волф-Рајеовите маглини се класифицирани на различни начини. Еден од првите бил според природата и потеклото на маглината:* HII-подрачјето
* Изблични маглини
* Ветрооднесени меури
Оваа класификација бара детално изучување на секоја маглина и направени се неодамнешни обиди за да се овозможи брза класификација на маглините заснована само врз нивниот изглед. Волф-Рајеовите маглини честопати се во облик на прстен, понекогаш и сферични. Другите се неправилни, или нарушени школки или се создадени од групирани исфрлања.
Примери на овој вид маглини се: NGC 6888, NGC 2359 и NGC 3199. Некои Волф-рајеови маглини имаат истакната спирална структура, на пример WR 104, маглини кои порано биле класифицирани како вртелешки .
Чорбаџи Теодос (ТВ-филм)

„''Чорбаџи Теодос''“ ― македонски телевизиски филм од 1987 година. Филмот бил режиран од Тодор Николовски и Петре Прличко, а сценариото го напишал Васил Иљоски.
1 Улоги
Глумец, Улога
Тодор Николовски, Теодос
Мери Бошкова, Кева
Томе Витанов, Томче
Душко Костовски, Спиро
Анче Џамбазова, Наца
Стојна Костовска, Стојанка
Добрила Пуцкова, Евка
Петре Прличко, Арсо
Илија Џувалековски, Поцко
Останати улоги &#9660;
Глумец, Улога
Шенка Колозова, Петрија
Драги Крстевски, Ампо
Александар Шехтански, Коле
Вера Вучкова, Цонка
Кирил Ќортошев, Селанецот
Кирил Псалтиров, Панко
2 Поврзано
Чорбаџи Теодос
Тара (река)

Тара е река во Црна Гора и Босна и Херцеговина. Излегува од сливот на реките Опашница и Веруша од планината Комови, дел од динарските Алпи во Црна Гора. Вкупната должина е 146 км, од кои 141 км се на или во границите на Црна Гора, додека последните 40 км се во Босна и Херцеговина. Тара ја формира границата меѓу двете држави на неколку места. Тече од југ кон север - северозапад и се спојува со Пива на границата на Босна и Херцеговина со Црна Гора помеѓу селата Шќепан Поле (Црна Гора) и Хум (Босна и Херцеговина) каде ја формира реката Дрина (гранка на Сливот на реката Дунав ).
Реката Тара го создава најдолгиот кањон во Црна Гора и Европа и втор најдолг во светот по Големиот Кањон, во должина од 78 километри и висина од 1300 метри на најдлабокиот терен. Кањонот е заштитен како дел од светското наследство на УНЕСКО и е дел од Националниот парк Дурмитор .
Бобан Марјановиќ

Бобан Марјановиќ ( српска кирилица Бобан Марјановић; роден на 15 август 1988 година) е српски професионален кошаркар кој настапува за Далас Маверикс во Националната асоцијација на кошарка (НБА). Тој ја претставува и српската кошаркарска репрезентација во меѓународните натпреварувања. Со висина од 2.22 метри тој игра на позицијата центар, и е вториот највисок активен играч во НБА, веднаш по дебитантот Тако Фал. Во 2015 година, Марјановиќ бил избран во годишниот тим на Евро-лига.
Тако Фал

Елхаџи Тако Сереиње Диоп Фал (роден на 10 декември 1995 година) — сенегалски кошаркар, центар на Бостон Селтикс во Националната асоцијација на кошарка (НБА).
Роден и израснат во Дакар, Сенегал, тој се преселил во Соединетите Држави на 16 години и играл кошарка на Универзитетот во Централна Флорида. Фал бил не-драфтуван на НБА драфтот 2019 година, но подоцна потпишал договро со Бостон Селтикс.
Со висина од 2.31 метри, Фал е еден од највисоките живи луѓе. Кога бил измерен, Фал поставил рекорди на сите времиња во НБА за најголем број на чевли, најголем распон на рацете, и највисоко стоечко достигнување.
Сарагоса (покраина)

Сарагоса (|Provincia de Zaragoza) — покраина во северна Шпанија, сместена во средишниот дел на автономната заедница Арагон. Главен град на е Сарагоса, кој воедно е главен на целиот Арагон. Во покраината има уште неколку градови, иако сите тие се значително помали: Калатајуд, Ехеја де лос Кабаљерос и Тарасона, Ла Алмунија де Доња Година и Борха.
Со површина од , Сарагоса го зазема четвртото место во земјата. Има вкупно 954.811 жители (2018), од кои речиси три четвртини живеат во главниот град; оттука густината на населеност е релативно ниска — . Опфаќа 292 општини, од кои повеќе од половината се села со помалку од 300 жители.
Главен и службен јазик во покраината е шпанскиот, а каталонскиот се говори Долен Арагон-Каспе и Мекиненса.
1 Географија
Покраината се граничи со Љеида, Тарагона, Теруел, Гвадалахара, Сорија, Ла Риоха, Навара и Уеска. Јужната и западната страна се протега Ибериските Планини, додека пак северните краеви допираат до подножјето на Пиринејското Подгорје (Претпиринеи). Најважна река е Ебро, која ја пресекува покраината во правец запад-исток.
2 Окрузи
Сарагоса како покраина е поделена на 24 окрузи (комарки):
Бр., Име, Седиште
5, Синко Виљас, Ехеја де лос Кабаљерос
12, Тарасона и Монјако, Тарасона
13, Кампо де Борха, Борха
14, Аранда, Иљуека
15, Рибера Алта дел Ебро, Алагон
16, Валдехалон, Ла Алмунија де Доња Година
17, Сарагоса, Сарагоса
18, Рибера Баха дел Ебро, Кинто
19, Долен Арагон-Каспе, Каспе
20, Комунидад де Калатајуд, Калатајуд
21, Кампо де Карињена, Карињена
22, Кампо де Белчите, Белчите
24, Кампо де Дарока, Дарока
Некои окрузи ѝ припаѓаат на покраината Уеска, но имаат извесни населени места во Сарагоса:
* Долна Синка: Мекиненса
* Монегрос: Ла Алмолда, Бухаралос, Фарлете, Лесињена, Монегриљо и Пердигера
* Оја де Уеска: Муриљо де Гаљего и Санта Еулалија де Гаљего
* Хасетанија: Артједа, Мијанос, Салватјера де Еска и Сигвес
3 Поврзано
* Список на општини во Сарагоса
Ксантин оксидаза

Ксантин оксидаза е ензим кој генерира реактивни кислородни видови. Овој ензим ја катализира оксидацијата на хипоксантинот до ксантин и понатаму може да ја катализира оксидацијата на ксантин до урична киселина. Овие ензими играат важна улога во катаболизмот на пурините кај некои видови, вклучувајќи ги и луѓето.
1 Реакција
Следниве хемиски реакции се катализирани од ксантин оксидаза:
* хипоксантин + H<sub>2</sub>O + O<sub>2</sub><math>\rightleftharpoons</math> ксантин + H<sub>2</sub>O<sub>2</sub>* ксантин + H<sub>2</sub>O + O<sub>2</sub><math>\rightleftharpoons</math> урична киселина + H<sub>2</sub>O<sub>2</sub>
8 Лебед

8 Лебед — единечна ѕвезда во северното соѕвездие на Сигнас. Врз основа на неговата паралакса од 3,79 маси, е оддалечена од Земјата околу 860 светлосни години (260 парсеци). Тоа е видливо со голо око како слаба, синкаво-бела завеса ѕвезда со очигледна визуелна големина од околу 4,7. Ѕвездата се приближува до Земјата со околусончева радијална брзина од 21 км/с.
Ова е ѕвезда која старее, како што е наведено од нејзиниот спектрален тип B3IV. Нејзинита ефикасна температура од 16.100 К се вклопува во нормалниот опсег на ѕвездите од типот Б: 11.000 до 25.000 K. 8 Лебед е околу двојно пожешко од Сонцето, и е за шест пати поголема и многупати посветла во споредба. Елементарните изобилства се близу сончеви.
Бад Бевензен

Бад Бевензен (|Bad Bevensen) — град во северниот дел на округот Илцен, во сојузната покраина Долна Саксонија, Германија. Реката Илменау, притока на Елба, тече низ Бад Бавензен. Исто така, градот е прогласен за бања.
Градот претставува административно седиште на општинската заедница Бевензен-Ебшторф.
1 Географија
1.1 Местоположба
Бад Бевензен се наоѓа во источниот дел на Линебуршкото Поле на бреговите на реката Илменау. Источно од градот поминува Страничниот канал на Елба.
1.2 Градски единици
Кон градот припаѓаат и следниве села:
* Дерфер
* Голерн
* Грос Хезебек
* Јашторф
* Клајн Биншторф
* Клајн Хезебек
* Мединген
* Ребел
* Зазендорф
* Зедорф
2 Историја
Во местото Јашторф, околу 3 километри јужно од јадрото на градот, постоеле гробишта од железно време кои го дале името на истоимената култура.
При подготовката за самитот Г20 во 2017 година, левичарски екстремисти подметнале пожар во градот.
3 Меѓународни односи
3.1 Збратимени градови
Бад Бевензен е збратимен со следниве градови:
* Хојнице,
4 Познати луѓе
* Вилхелм Валман (р. 1941) — политичар
* Илзе Фалк (р. 1943) — политичар
* Дирк Фишер (р. 1943) — политичар
* Улрих Зин (р. 1945) — професор
* Јоахим Ајгенхер (р. 1947) — спортист
5 Галерија
6 Поврзано
* Институт „Густав Штреземан“
ФК Струга

ФК Струга, односно Струга Трим - Лум поради спонзорски причини, е македонски фудбалски клуб од Струга. Клубот моментално се натпреварува во Првата македонска фудбалска лига.
1 Историја
Клубот бил основан во 2015 година.
2 Титули
; Прва македонска лига (2): 2022/23, 2023/2024
; Втора македонска фудбалска лига - Запад (1): 2018/19
; Трета македонска фудбалска лига - Југозапад (1): 2016/17
; Општинска фудбалска лига - Струга (1): 2015/16
; Куп на Македонија
2 Лебед

2 Лебед — синобела ѕвезда во северното соѕвездие Лебед, која се наоѓа на неколку степени од Албирео. Станува збор најверојатно за астрометриска двојна ѕвезда видлива составница која може да се гледа со голо око, со привидна величина од 4,976. Врз основа на годишна промена на паралакса од , се наоѓа на растојание приближно од 910 светлосни години од Земјата. Има сопствена брзина од и можно е да станува збор за систем од ѕвезди бегалки.
Ѕвездената класификација на примарната е B3 IV, совпаѓање на subвезда од субгенита од типот Б-тип. Има седум пати поголема од масата на Сонцето и околу 5,6 пати повеќе од сончевиот полупречник. Ѕвездата е 37 милиони години со висока стапка на вртење; има проектирана брзина на вртење од 137 км/с. Зрачи 3.354 пати сончева сјајност од својата фотосфера на делотворна температура од 16.479 К.
63 Лебед

63 Лебед — единечна ѕвезда во северното соѕвездие Лебед, на растојание од 1.030 светлосни години од Сонцето. За човековото око е видлива како портокалова ѕвезда со привидна величина од 4,56. 63 Лебед се приближува кон Земјата со околусончева радијална брзина од −26 км/с.
Станува збор за развиена ѕвезда која во својот ѕвезден спектар има одлики својствени за сјајни џинови и суперџинови. Одбрана е за спектрален стандард за класата ѕвезди со ознака K4 Ib–IIa.
Од причини кои сè уште се непознати, 63 Лебед има долга периодичност од (982 денови) и мали амплитудни промени во радијалната брзина од (742 м/с). Ѕвездата се проширила до 35 пати од Сончевиот полупречник и зрачи за 4,397 пати повеќе од Сончевата сјајност од фотосферата при делотворна температура од 4.204 K.
Копа Америка 2019 - нокаут фаза

Копа Америка 2019 - нокаут фаза била втората фаза на Копа Америка 2019 после групната фаза. Нокаут фазата започнала на 27 јуни 2019 со натпреварите од четвртфиналето, а завршила на 7 јули 2019 со финалето на Маракана во Рио де Жанеиро.
1 Формат
Во нокаут фаза, ако натпреварот заврши нерешено по 90 минути:*Во четвртфиналето, продолженија нема да се играат, и ако натпреварот заврши нерешено по 90 минути се оди директно кон изведување на пенали.
*Во полуфиналето, натпреварот за третото место и финалето, продолженија ќе се играат (две продолженија од по 15 минути), каде на секоја екипа ќе и биде дозволено право на четврта замена. Ако резултато остане нерешен и по продолженијата, тогаш натпреварот ќе биде решен по изведувањето на пенали.
КОНМЕБОЛ ги одредил следните правила при ждрепката за четврт-финалето:
* Натпревар 1: Победник група A vs 3-то пласиран група Б/Ц
* Натпревар 2: Второпласиран група A vs Второпласиран група Б
* Натпревар 3: Победник група Б vs Второпласиран група C
* Натпревар 4: Победник група Ц vs 3-то пласиран група А/Б
1.1 Комбинации на натпревари во четвртфиналето
Специфичните натпревари во кои учествувале третопласираните екипи зависат од тоа кои две третопласирани екипи се квалификувале за четвртфиналето:
Третопласирани екипиквалификувани од групите, , 1Аvs, 1Цvs
А, Б, 3Б, 3А
А, Ц, 3Ц, 3А
Б, Ц, 3Ц, 3Б
2 Квалификувани екипи
Првите две екипи од секоја од трите групи, заедно со двете најдобри третопласирани екипи, се квалификувале за нокаут фазата.
Група, Победници, Второпласирани, Третопласирани екипи(само најдобрите две)
А
Б
Ц
3 Четвртфинале
4 Полуфинале
5 Финале
|}
Трета фудбалска лига на Македонија 2019/2020

Третата фудбалска лига на Македонија 2019/2020 - 28. издание на Третата фудбалска лига на Македонија.
Поради ширењето на заразата COVID-19 од вирусот SARS-CoV-2, Фудбалската федерација на Македонија на 12 март 2020 одлучила, поради безбедноста на фудбалските работници, привремено да ја суспендира Третата лига и останатите натпреварувања организирани од Федерацијата.
Прваци не биле прогласени, а на 17 јули 2020 година, преку ждрепка биле одлучени моменталните екипи на првите места да бида извлечени за да бидат унапредени во Втората лига.
1 Запад
Сезоната започнала на 21 септември 2019, а додека сè уште траела зимската пауза, била прекинато натпреварувањето во март 2020.
2 Југозапад
Сезоната започнала на 1 септември 2019, а завршила на 12 март 2020.
3 Север
Сезоната започнала на 15 септември 2019, а додека сè уште траела зимската пауза, била прекинато натпреварувањето во март 2020.
4 Југоисток
Сезоната започнала на 14 септември 2019, а додека сè уште траела зимската пауза, била прекинато натпреварувањето во март 2020. Поради укинувањето на повеќето источни општински фудбалски сојузи, била суспендирана Третата лига - Исток. Нејзините екипи учесници се приклучиле во југоисточниот фудбалски регион.
5 Центар
Сезоната започнала на 1 септември 2019, а завршила на 8 март 2020.
6 Ждрепка за унапредување (Втора лига)
На 2 јули 2020 година, Федерацијата одлучила моменталните екипи на првите места да играат бараж за унапредување помеѓу себе (трите западни екипи во групен бараж, а двете источни екипи во бараж со еден натпревар), за да се добијат двете екипи кои ќе бидат унапредени. Но поради заразувања на неколку фудбалери со COVID-19, баражите биле откажани. Потоа, преку ждрепка, на 17 јули биле избрани Велешта за во Западот, и двете екипи конкуренти од Истокот - Росоман 83 и Слога 1934 поради откажувањето на второлигашот Питу Гули.
7 Ждрепка за унапредување (Трета лига)
По прекинатото првенство, екипите кои завршиле на првите места во северните лиги добиле право преку ждрепка да бидат унапредени во Третата лига. Екипите кои биле избрани биле Аеродром 2018, Башкими 1947, Њу Старс.
8 Поврзано
* Фудбалски куп на Македонија 2019/2020
* Прва фудбалска лига на Македонија 2019/2020
* Втора фудбалска лига на Македонија 2019/2020
* Општински фудбалски лиги на Македонија 2019/2020
52 Лебед

52 Лебед — џиновска ѕвезда во северното соѕвездие Лебед со привидна величина од 4,22. Врз основа на преметаната паралакса, таа е на растојание од 291 светлосна година.
52 Лебед е веројатно ѕвезда на хоризонталната гранка (црвена грутка), која во своето јадро врши соединување на хелиум, но сепак постои шанса од 25% дека сè уште е на гранката на црвени џинови (RGB) и соединува водород во обвивката околу јадрото. Како грутчест џин таа би требала да има старост од 2,27 Gyr, но доколку е црвен џин староста би била околу 910 Мyr. Сјае со болометриска сјајност од околу при делотворна температура од 4.677 K. Нејзиниот полупречник изнесува .
На аголно растојание од 6,0″ од 52 Лебед се наоѓа темниот придружник со привидна величина од 9,5.
56 Лебед

56 Лебед — единечна ѕвезда во северното соѕвездие Лебед, на растојание од 135 светлосни години од Земјата. Може да се забележи со човековото око како бела ѕвезда со привидна величина од 5,06. Ѕвездата се движи кон Земјата со околусончева радијална брзина од −21.5. Има релативно големо сопстввено движење, движејќи се низ небесната сфера со аголен чекор од /год. Според Еген (1998), станува зор за член на суперјатото Хијади.
Станува збор за ѕвезда на главната низа од спектрален тип A6 V. Ковли и други (1969) ја класифицирале како ѕвезда од типот на Делта Делфин, за која постои сомнеж дека е Am-ѕвезда. Ѕвездата е сос тарост од 394 милиони години со предидена вртежна брзина од 73 км/с. Нејзината маса е за 1,72 пати поголема од Сончевата маса и зрачи со сјај 13 пати поголем од Сончевиот од фотосферата при делотворна температура од 8.124 K.
56 Лебед има видлив придружник: ѕвезда со привидна величина 11,9 при аголно растојание од при положбен агол од 48°, од 2015 година.